এই সন্দৰ্ভত আক্ৰাছুৰ সভাপতি ক্ষিতীশ বৰ্মন সমন্বিতে কেন্দ্ৰীয় সমিতিৰ বিষয় ববীয়াই মুখ্য কাৰ্যালয়ত এখন সংবাদমেল আয়োজন কৰি আক্ৰাছুৰ পৰৱৰ্তী কাৰ্যসূচী ঘোষণা কৰে।
সভাপতিগৰাকীয়ে ঘোষণা কৰা মতে সংগঠনটোৱে এই মাহৰ পৰাই প্ৰতিখন জিলা সমিতিৰ জৰিয়তে জনজাতিকৰণ আৰু পৃথক কমতাপুৰ ৰাজ্যৰ দাবীত জিলা উপায়ুক্তৰ জৰিয়তে ধাৰাবাহিক ভাৱে ভাৰতৰ প্ৰধান মন্ত্ৰী আৰু অসমৰ মুখ্যমন্ত্ৰী লৈ স্মাৰকপত্ৰ প্ৰদান কাৰ্যসূচী হাতত লৈছে।
আনহাতে অহা ডিচেম্বৰ মাহত অনুষ্ঠিত হ'বলগীয়া বিধানসভাৰ শীতকালীন অধিৱেশনৰ সময়তে দিছপুৰত তিনিঘন্টীয়া ধৰ্ণা কাৰ্যসূচী ৰূপায়ণ কৰিব।
ইয়াৰোপৰি পৰৱৰ্তী সময়ত দিল্লীৰ যন্তৰ মন্তৰত ধৰ্ণা কাৰ্যসূচীৰ উপৰি ৰাষ্ট্ৰীয় ঘাইপথ আৰু ৰে'লপথ অৱৰোধ কাৰ্যসূচী গ্ৰহণ কৰিব বুলি সভাপতি গৰাকীয়ে সংবাদ মেলযোগে ঘোষণা কৰে। সংবাদ মেলত সভাপতি ক্ষিতীশ বৰ্মনে লগতে কয় যে কোচ ৰাজবংশী জনগোষ্ঠীয়ে ধৈৰ্য সহকাৰে গণতান্ত্ৰিক ভাৱে দীৰ্ঘদিন ধৰি আন্দোলন কৰি আহিছে। সেয়ে চৰকাৰক অতি শীঘ্ৰে জনজাতিকৰণ সন্দৰ্ভত স্থিতি স্পষ্ট কৰিবলৈ দাবী জনায়।
আনহাতে সংগঠনটোৰ আগন্তুক শ্বহীদ দিৱস বাকসা জিলাত, চিলাৰায় দিৱস শিৱসাগৰ জিলাত আৰু প্ৰতিষ্ঠা দিৱস ওদালগুৰি জিলাত অনুষ্ঠিত কৰাৰ বাবে সিদ্ধান্ত গ্ৰহণ কৰা বুলি সংবাদমেল যোগে জানিব দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
